text: Nyt samarbejde mellem Politi og Kommune
  22 oktober 2011 kl. 08.02
  Syd- og Sønderjyllands Politi ønsker at lære af pædofilisagen fra Esbjerg og indleder derfor et tæt samarbejde med Esbjerg Kommune.
  - Syd- og Sønderjyllands Politi er meget åbent over for nye ideer til, hvordan man bedst griber tingene an.
  Sådan lyder ordene i en pressemeddelelse fra politiet efter kritik af håndteringen af den omtalte pædofilisag, hvor en 40-årig mand fra Esbjerg er tiltalt for 28 forhold af seksuelle krænkelser mod børn.
  Syd- og Sønderjyllands Politi har derfor taget initiativ til, at Esbjerg kommune og politiet mødes og udveksler erfaringer og nye ønsker til samarbejdet og den fremadrettede sagsbehandling - herunder eventuelt et fast samråd vedrørende seksuelt misbrug af børn.
  